पाएं अपने शहर की ताज़ा ख़बरें और फ्री ई-पेपरडाउनलोड करें
गृह एवं स्वास्थ्य मंत्री अनिल विज ने कहा कि केंद्र सरकार की सहायता से प्रदेश में 60 ऑक्सीजन प्लांट लगाए जाएंगे, जो राज्य के 30, 50, 100 और 200 बिस्तरों की क्षमता वाले विभिन्न सरकारी अस्पतालों में स्थापित किए जाएंगे। पंचकूला, फरीदाबाद और हिसार में आगामी 2-3 दिन में ऑक्सीजन उत्पादन प्लांट शुरू हो जाएंगे। अम्बाला के नागरिक अस्पताल में स्थापित ऑक्सीजन उत्पादन प्लांट से तुरंत ऑक्सीजन उत्पादन का कार्य शुरू हो जाएगा।
प्रदेश में 6 ऑक्सीजन प्लांटों के स्थापित करने के चलते करनाल और सोनीपत में लगाए गए ऑक्सीजन प्लांटों से उत्पादन शुरू हो गया है। प्रदेश के सरकारी अस्पतालों को ऑक्सीजन के मामले में आत्मनिर्भर बनाने के लिये सरकार द्वारा युद्घ स्तर पर काम जारी है।
डीआरडीओ के साथ अन्य एजेंसियां भी इस विषय को लेकर जिम्मेदारी के साथ तेजी से कार्य कर रही हैं। सिविल वर्क का कार्य नेशनल हाईवे को दिया गया है। संबंधित एजेंसियों को निर्देश दिए गए हैं कि सिविल वर्क का कार्य आगामी सात दिन के अंदर पूरा कर दिया जाए ताकि ऑक्सीजन उत्पादन का कार्य तेजी से शुरू हो सके।
टैंकरों की कमी से पूरा कोटा उठाने में दिक्कत
विज ने बताया कि ऑक्सीजन का कोटा अलॉट हुआ था, हालांकि हम ऑक्सीजन ला भी कर रहे हैं, लेकिन ओडिशा से ऑक्सीजन मंगवाने में टैंकर मिलने में दिक्कत आ रही है। टैंकरों की वजह से पूरा कोटा उठाने में दिक्कत आ रही है। इस विषय को लेकर सभी संबंधित अधिकारियों से बैठक की थी।
विदेशों से जहां से भी आयात किए जाएं, वहां से ऑक्सीजन टैंकर आयात किए जाएं ताकि ओडिशा से ऑक्सीजन की सप्लाई की चेन बन सके और ऑक्सीजन की सप्लाई पर्याप्त रूप से हो सके। नियमों में बदलाव करके सभी प्राइवेट अस्पतालों को अपनी-अपनी जरूरत के हिसाब से ऑक्सीजन उत्पादन प्लांट लगाने के लिए कहा गया है। यह कार्य अति शीघ्रता से किया जाना चाहिए। यदि कोई प्राइवेट अस्पताल ऑक्सीजन प्लांट नही लगाएगा तो उसके खिलाफ सख्त कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn